tomron87/hebrew-wikipedia-sentences-corpus huggingface dataset:
אלבום זה הוא כנראה הכבד ביותר של הלהקה, ובולט בו המקצב האיטי של הדום מטאל, לצד אלמנטים סימפוניים.
רוב שירי האלבום עוסקים במוות, שכול ואבל.
האלבום זכה לביקורות מצוינות וסלל את דרכה של טריסטניה להפיכה לאחת מלהקות המטאל הגותי החשובות והמשפיעות באירופה.
שנה אחרי אלבום זה הוציאה טריסטניה את האלבום "Beyond The Veil" שממשיך את הקו המוזיקלי של Widow's Weeds, אך יותר סימפוני מקודמו, ונחשב ליצירת מופת של המטאל הגותי.
במהדורה המיוחדת המוגבלת נכללו גם השירים הבאים, כבונוס:
מורטן ולנד - גרואלינג, גיטרה, מקהלה, מילים ולחן
ויבקה סטנה - שירה נשית (מצו-סופרן אופראי), מקהלה
אנדרס הידל - גיטרות, צרחות בלאק מטאל ושירת רקע, מקהלה
אינר מוהן - קלידים, תכנות
קנת' אולסון - תופים, מקהלה
אסטן ברגיי (Østen Bergøy) - שירה נקייה בשיר Angellore, מקהלה
הילדה אגלנד, מריטה הריקסטאד, הידל ט.
Wide Awake (בעברית: ערה לחלוטין) הוא שיר של זמרת הפופ האמריקאית קייטי פרי.
השיר יצא לאור ב-22 במאי 2012 כסינגל השני מתוך מהדורתו המחודשת של אלבומה השלישי, Teenage Dream: The Complete Confection.
הקליפ לשיר זכה להצלחה בשל השקעתו הרבה.
בקליפ קייטי אבודה והיא בתוך מבוך שהיא לא מצליחה לצאת ממנו, היא פוגשת בילדה קטנה אשר עוזרת לה למצוא את הדרך החוצה לעולם אמיתי ויפה אשר בו קייטי מרגישה טוב יותר.
השיר הגיע למקום השני במצעד הסינגלים האמריקאי, בילבורד הוט 100 ולפסגת מצעדי קנדה, ניו זילנד, פולין, ונצואלה ומצעדים שונים בארצות הברית.
Wie schön leuchtet der Morgenstern (גרמנית: "מה יפה הוא אורו של כוכב השחר") רי"ב 1, היא קנטטה דתית שהולחנה על ידי יוהאן סבסטיאן באך בשנת 1725, ובוצעה בראשונה ב-25 במרץ 1725.
הקנטטה מבוססת על כוראל אשר נכתב על ידי פיליפ ניקולאי בשנת 1599, לכבוד יום בשורת מריה.
קנטטה זו נבחרה לפתוח את רשימת יצירות באך (רשימה שאינה מאורגנת לפי סדר כרונולוגי) בהיותה יצירה כוראלית מובהקת.
הקנטטה מכילה אזכורים מנבואת ישעיהו על לידת המשיח, וכן מהבשורה על-פי לוקאס בדבר ההכרזה על לידת ישו מפי המלאך גבריאל.
הקנטטה מורכבת משישה חלקים ומיועדת לביצוע על ידי הרכב מוזיקלי חגיגי: קולות סופרן, טנור, ובס, בליווי מקהלה של ארבעה קולות, שתי קרנות, שני אבובי ציד, שני כינורות אובליגטו, ויולה ובאסו קונטינואו.
רצ'יטטיב (טנור), Du wahrer Gottes und Marien Sohn (אתה בנם האמיתי של אלוהים ומרים)
אריה (טנור), Unser Mund und Ton der Saiten (פיותינו וצליל המיתרים)
Widerstehe doch der Sünde (בעברית: עמוד נא בפני החטא), רי"ב 54, היא קנטטה שהלחין יוהאן סבסטיאן באך בהיותו בוויימאר.
התאריכים המדויקים של ההלחנה והביצוע הראשון שנויים במחלוקת, אבל מוסכם שהיה זה בין השנים 1713–1715. הקנטטה קצרה יחסית לשאר הקנטטות של באך, והיא בין הבודדות שנועדו לביצוע על ידי סולן יחיד.
הטקסט נכתב על ידי המשורר הגרמני גאורג כריסטיאן להמס (Georg Christian Lehms) לכבוד יום ראשון השלישי של התענית, ופורסם ב-1711. הוא מתמקד בהימנעות מהחטא ובחלקו השלישי ציטוטים מאיגרת יעקב ומאיגרת יוחנן הראשונה.
באך מונה למנהל המוזיקה בחצר הדוכס מוויימאר ב-2 במרץ 1714. על פי חלק מהסברות הוא ביצע את הקנטטה ביום ראשון השלישי של התענית בשנת 1714 או 1715. מועד זה ב-1714 חל יומיים לאחר מינויו לתפקיד, ועל כן מניחים שהוא הלחין אותה תקופה מסוימת לפני כן ורק ביצע אותה אז.
הנחה אחרת היא שהוא ביצע אותה בשנה שלאחר מכן.
חוקרים אחרים ובראשם אלפרד דירר סבורים שהביצוע היה ביום ראשון השביעי שלאחר חג השילוש הקדוש, 1714 ומחשיבים אותה כקנטטה החמישית מתוך שמונה שהלחין באותה שנה לאחר רי"ב 182, רי"ב 12, רי"ב 172 ורי"ב 21.
באך השתמש באריה הראשונה ביצירתו מרקוס פסיון (רי"ב 247).
הקנטטה נכתבה עבור הרכב מצומצם של סולן אלט אחד, שני כינורות, שתי ויולות ובאסו קונטינואו.
שתי האריות מבוצעות בסולם מי במול מז'ור.
Wide Area Augmentation System (בעברית: מערכת אוגמנטציה בפריסה רחבה) ובקיצור WAAS היא מערכת עזר ניווט אווירי שפותחה על ידי רשות התעופה הפדרלית (FAA) על מנת לחזק את סיגנל ה־GPS בהיבטי הדיוק, השלמות הרציפות והזמינות.
WAAS אמורה לאפשר לכלים אוויריים להשתמש בנתוני GPS במשך כל זמני הטיסה, זאת במטרה לעמוד בסטנדרטים של בטיחות טיסה.
WAAS משתמשת ברשת תחנות קרקע הנמצאת בצפון אמריקה ובהוואי, על מנת למדוד שינויים קטנים בסיגנלים של ה־GPS בהמיספרה המערבית.
מדידות מתחנות הייחוס הללו מועברות לתחנות "מאסטר" שמתעדפות את תיקוני הסטיות הנקלטים ושולחות את הודעות התיקון ללווייני WAAS גיאוסטציונריים בתזמון מסוים.
הלוויינים הללו שולחים את המידע חזרה לכדור הארץ.
מקלטים בעלי חומרה/תוכנה מתאימה לקבלת הסיגנלים הללו (נקראים WAAS-enabled) משתמשים בתיקונים אלו תוך כדי חישוב המיקום שלהם על מנת לשפר את הדיוקים.
ארגון התעופה האזרחית הבינלאומי (ICAO) קורא לסוג זה של מערכת – מערכת אוגמנטציה מבוססת לוויינים – SBAS.
גם אירופה ואסיה מפתחות את מערכות ה־SBAS שלהן:
מערכות מסחריות נוספות כוללות את ה־StarFire ו־OmniSTAR.
מפרט ה־WAAS דורש מהמערכת לספק מיקום דיוק של 7.6 מטרים לפחות 95% מהזמן.
ביצועי אמת של המערכת במקומות ספציפיים הראו שהיא מראה דיוק רוחבי טוב מאשר מטר ודיוק אנכי טוב מאשר 1.5 מטרים בכל אזור הכיסוי של פנים ארצות הברית ובאזורים גדולים של קנדה ואלסקה.
עם תוצאות אלו, יכולה WAAS להשיג את דרישות דיוק הניווט בקטגוריה 1 של "Precision approach" שהן דיוק רוחבי 16 מטרים ודיוק אנכי של 4 מטרים.
שלמות של מערכת ניווט כוללת את היכולת לספק אזהרות מתוזמנות כאשר הסיגנל שהמערכת מספקת מכיל מידע מטעה שעלול ליצור סכנה למשתמש.
מפרט ה־WAAS דורש שהמערכת תזהה שגיאות ברשת ה־GPS או ה־WAAS ותודיע למשתמש תוך 6.2 שניות.
על מנת לוודא ש-WAAS בטוחה תחת כללי כלי טיסה (IFR, כלומר, טיסות בתוך עננים) נדרש להוכיח שיש רק הסתברות מזערית מאוד ששגיאה שלא עומדת בדרישות תעבור ללא גילוי.
באופן פרטני יותר, ההסתברות מצוינת כ- והיא שקולה ללא יותר משלוש שניות של מידע שגוי בשנה.
דבר זה מספק מידע שלמות השקול ל-RAIM או טוב יותר ממנו.
זמינות היא ההסתברות שמערכת ניווט עומדת גם בדיוק וגם בשלמות.
לפני הופעת ה־WAAS, מפרטי ה־GPS התירו למערכת להיות לא זמינה למשך זמן כולל של ארבעה ימים בשנה (זמינות של 99%).
מפרט ה־WAAS דורש זמינות של 99.999% בכל אזור השירות של המערכת, שמשמעו 5 דקות בשנה.
כמו ב־GPS באופן כללי, מערכת ה־WAAS מורכבת משלושה מקטעים עיקריים: המקטע הקרקעי, המקטע החללי ומקטע המשתמש.
המקטע הקרקעי מורכב מתחנות ייחוס בפריסה רחבה (WRS).
תחנות קרקע אלו, שמדודות במדויק, מנטרות ואוספות מידע על אותות ה־GPS, ואז שולחות את המידע לשלוש תחנות ראשיות (מסטר) בפריסה רחבה (WMS) בשימוש רשת תקשורת קרקעית.
תחנות הייחוס מנטרות גם את האותות המגיעים מלווייני ה־WAAS הגיאוסטציונרים ומספקות בכך שלמות מידע גם עבור אותות אלו.
נכון לאוקטובר 2007, קיימות 38 תחנות WRS: עשרים מהן נמצאות בארצות הברית, שבע מהן נמצאות באלסקה, אחת בהוואי, אחת בפוארטו ריקו, חמש במקסיקו, וארבע נוספות בקנדה.
בשימוש המידע מתחנות ה־WRS, תחנות ה־WMS מייצרות שני סטים שונים של תיקונים: תיקון מהיר ותיקון אטי.
התיקונים המהירים הם עבור שגיאות שמשתנות במהירות ולרוב נוגעות לשגיאות שעון או מיקום של לווייני ה־GPS.
תיקונים אלו נחשבים לתיקונים בלתי תלויים במיקום, כלומר, הן יכולות להיות נגישות במידי על ידי כל מקלט בתחום השידור הנקלט.
התיקונים האטיים כוללים הערכות שגיאת שעון ומידע Ephemeris ארוך תווך כמו גם מידע על השהייה יונוספרית.
WAAS מספקת תיקוני השהיה למספר נקודות באזור השירות של ה־WAAS.
בתת-פרק מקטע משתמש תהיה הרחבה על השימוש במידע הנ"ל.
אחת שהודעות התיקון הללו מיוצרות, תחנות ה־WMS שולחות אותם לזוג תחנות Uplink קרקעיות (GUS), וההודעות מועברות ללוויינים במקטע החללי לשידור מחדש למקטע המשתמש.
המקטע החללי כולל מספר רב של לווייני תקשורת שמשדרים את הודעות התיקון המיוצרות על ידי תחנות ה־WMS שבסופו של דבר מיועדות לקליטה במקטע המשתמש.
הלוויינים משדרים בנוסף את אותו סוג מידע הטווח כמו לווייני GPS רגילים, דבר שמגדיל את מספר הלוויינים הזמינים לתיקון מיקום.
לווייני ה־WAAS המקוריים הנקראים POR, AOR-W, נשכרו בחלל כחלק מלווייני Inmarsat 3. הם חדלו לשדר ב־31 ביולי 2007. לקראת סיום השכירות של Inmarsat, שוגרו שני לוויינים חדשים בסוף שנות ה־2005. Galaxy 15 של חברת PanAmSat, ו־Anik F1R של Telesat.
לוויין חדש בשם EUTELSAT 117 WEST B שוגר ביוני 2016 וקיים עליו משדר WAAS.
מקטע המשתמש הוא מקלט ה־GPS וה-WAAS שמשתמש במידע המשודר מלווייני ה־GPS על מנת לקבוע את המיקום והזמן, ובתיקוני ה־WAAS המשודרים מהמקטע החללי.
שני סוגי הודעות השגיאה (קצרות וארוכות) הנקלטות משומשות בצורות שונות.
מקלט ה־GPS יכול באופן מידי ליישם את מידע התיקון מהסוג המהיר, שכולל את מידע מדויק יותר על מיקום הלוויין ומידע על שגיאות השעון.
בצורה מידית זו המקלט יכול לקבוע את המיקום הנוכחי שלו בשימוש חישובי GPS.
ברגע שתיקון מיקום מקורב מושג, המקלט מתחיל להשתמש בתיקונים האטיים לשיפור הדיוק.
בתוך מידע התיקונים האטיים כלולה ההשהיה היונוספירית.
בעוד אות ה־GPS מגיע מהלוויין למקלט, הוא עובר בתווך יונוספירי.
המקלט מחשב את המיקום בו האות חודר את היונוספירה ואם הוא קולט ערך השהיה יונוספירית עבור מיקום זה, הוא מתקן את השגיאה שהיונוספירה יצרה.
בעוד המידע אטי יכול להיות מעודכן כל כמה דקות אם נחוץ, שגיאות Ephemeris (מיקום לוויינים) ויונוספירה לא משתנות בתדירות גבוהה, ולכן הן יכולות להיות מעודכנות כל שתי דקות ונחשבות תקינות -עד שש דקות.
WiGig (קיצור של Wireless Gigabit) היא טכנולוגיה לתקשורת אלחוטית בתקן IEEE 802.11ad ומהווה תקן נוסף במשפחת תקני ה-Wi-Fi.
במאי 2009 הוקמה אגודת ה-WiGig על מנת לקדם את תקן IEEE 802.11ad, ולאפשר עולם נטול כבלים בו כל המכשירים השונים בבית יודעים לתקשר באופן אלחוטי ובמהירות גבוהה.
בדצמבר 2009 הוכרזה גרסה 1.0 של תקן זה.
במאי 2010 פורסם התקן לציבור הרחב.
לאחר שנתיים של שיתוף פעולה, בינואר 2013, הוכרז על מיזוג עם אגודת ה-Wi-Fi אך שמה של האגודה נשמר אף על פי שלא מדובר כיום בארגונים נפרדים.
מטרת הטכנולוגיה היא העברת נתונים ללא כבלים במהירות של מספר גיגה ביטים לשנייה.
בקצב זה ניתן להעביר וידאו וקול באיכות גבוהה ונתונים רבים בזמן מהיר באופן יחסי.
ל-WiGig קיימת תאימות לאחור במידה מסוימת לתקנים קודמים במשפחת ה-Wi-Fi והמעבר בין הרשתות אינו מורגש למשתמש.
הטכנולוגיה פועלת בתדר 60Ghz בתוך תחום אשר אינו דורש רישיון לשימוש.
מדובר בתדר גבוהּ יחסית לתדרים אחרים בהם נוהגים להשתמש בתחום התקשורת האלחוטית.
שימוש בתדר זה מהווה פריצת דרך בתחום, ומייצר יכולות חדשות כמו קצבי העברת מידע גבוהים (מהירות מקסימלית של 7Gbps) לצד קשיים כמו דרישה לקו ראייה בין המשדר למקלט, וניחות גבוה של האות באוויר כתוצאה מתופעות פיזיקליות הקשורות ספציפית לתדר 60Ghz.
אגודת WiGig היא אסופה של חברות טכנולוגיה אשר הוקמה במרץ 2013 ושמה לעצמה למטרה לקדם טכנולוגיה זאת.
ההבדל בין אגודת WiGig לבין ארגון IEEE ולתקן 802.11ad הוא שחברות הטכנולוגיה אשר מתוות את התקן ומהוות חלוצות בתחום חברות בשני הארגונים, אך מדובר בשני גופים נפרדים.
החברות אשר מהוות את דירקטוריון ההנהלה באגודת WiGig:
חברות נוספות אשר שייכות לארגון:
פירוט החומרה והקושחה של WiGig בגרסה 1.1 כולל את היכולות הבאות :
תמיכה בהעברת מידע במהירות של 7Gbps - יותר מפי 10 מהיר מתקן 802.11n (תקן קודם של Wi-Fi).
תאימות מלאה עם תקנים ישנים יותר של Wi-Fi.
השכבה הפיזית של השבב מאפשרת צריכת אנרגיה נמוכה.
פרוטוקול פותח כדי לתמוך בסוגים שונים של העברת מידע כמו למשל קבצים בין מחשבים או וידאו למסכי טלוויזיה.
תמיכה בעיצוב אלומה (beamforming) אשר מאפשרת רציפות תקשורת למרחק של עד 10 מ' (תנאי לקיום: קו ראייה בין משדר למקלט).
הטכנולוגיה מתבססת על מערך של אנטנות קטנות שבו כל אנטנה משדרת בהיסט פאזה, ושילובן של כל האנטנות יחד יוצר הגבר גבוה בכיוון מסוים.
Wide Awake in America (בעברית: ער לגמרי באמריקה) הוא מיני-אלבום של להקת הרוק האירית U2 אשר יצא ב-10 ביוני 1985.
האלבום יצא תחילה רק באמריקה הצפונית וביפן, אך המכירות שלא היו מוצלחות והוא נכנס למצעד הבריטי כסינגל מיוצא.
הוא יצא בבריטניה ב-19 באוקטובר 1987. שם האלבום מגיע משורה בשיר "Bad" המופיע באלבום.
"Bad" הופק על ידי הלהקה והוקלט בהופעה חיה ב-National Exhibition Centre בברמינגהאם, אנגליה ב-12 בנובמבר 1984, כחלק ממסע ההופעות של "The Unforgettable Fire".
דה אדג' טעה בתו האחרון של השיר, אך U2 החליטה להשתמש בגרסה בכל מקרה והטעות תוקנה בשלב המיקס.
"A Sort of Homecoming" מופיע בגרסה חיה שהוקלטה בארנה של ומבלי בלונדון, אנגליה ב-15 בנובמבר 1984. השיר הופק על ידי טוני ויסקונטי והוקלט במהלך בדיקת סאונד לפני ההופעה.
רעש הקהל הוסף לאחר מכן באולפני "Good Earth".
"The Three Sunrises" הופק על ידי הלהקה, בריאן אינו ודניאל לנואה.
השיר מופיע גם במהדורה המוגבלת של "The Best of 1980–1990" אשר יצאה ב-1998.
"Love Comes Tumbling" הופק על ידי הלהקה וגרסה מעט שונה שלו מופיעה גם היא ב-"The Best of 1980–1990".
כל השירים חוץ מ-"Bad" הופיעו לראשונה בסינגל של "The Unforgettable Fire" אשר יצא באפריל 1985. הגרסה של "A Sort of Homecoming" שונה קצת מהגרסה בסינגל.
Wide Open Spaces הוא אלבום האולפן הרביעי של להקת דיקסי צ'יקס, והראשון שלהן בלייבל גדול.
האלבום הוא הראשון עם הסולנית נטלי מיינס, והיה פריצת הדרך שלהן להצלחה מסחרית.
האלבום הגיע למעמד של אלבום יהלום על ידי RIAA ב-20 בפברואר 2003 בארצות הברית, לאחר מכירת 14 מיליון עותקים ברחבי העולם, והוא שהה יותר משש שנים בטופ-20 בהמצעד האוסטרלי למוזיקת קאנטרי.
בנוסף, הצ'יקס היו מועמדות לפרס האמן החדש הטוב ביותר.
האלבום נרשם במקום 62 ברשימת NPR של "150 האלבומים הגדולים של כל זמנים מאת נשים".
שנהזוכהקטגוריה1999"There's Your Trouble"ביצוע הקאנטרי הקולי הטוב ביותר של צמד או להקה1999Wide Open Spacesאלבום הקאנטרי הטוב ביותר
Wide Open Spaces הוא שיר שנכתב על ידי סוזן גיבסון, ואשר בוצע והוקלט על ידי הלהקה דיקסי צ'יקס.
בשנת 2001, ה-RIAA הציב את "Wide Open Spaces" במקום 259 ברשימת "365 שירי המאה".
ב-2003, ערוץ הקאנטרי CMT מנה את השיר כמספר 22 ברשימת "100 השירים הגדולים של מוזיקת קאנטרי".
סוזן גיבסון, מאמרילו, טקסס, כתבה את המילים הראשונות של השיר ב-1993, בביקורה הראשון בבית לאחר שנסעה ללמוד יערנות באוניברסיטת מונטנה.
היא השאירה את המחברת עם מילות השיר בבית בטעות כשחזרה ללימודים; אמא שלה מצאה את המחברת ושלחה לה אותה יחד עם חבילת פינוקים, מה שעורר את גיבסון להשלים את השיר בנושא עזיבת הבית.
היא ביצעה אותו לראשונה במועדונים מקומיים סביב אוניברסיטת מונטנה, והשיר זכה לפופולריות מסוימת בקרב הקהלים.
בסוף שנות ה-1990, גיבסון הייתה הסולנית בלהקת האלט-קאנטרי, The Groobees.
הלהקה הקליטה אלבום ב-1998, Wayside, שכלל את "Wide Open Spaces" (האלבום יצא ב-1999).
האלבום הופק על ידי לויד מיינס, שהוא אביה של הסולנית החדשה דאז של הדיקסי צ'יקס - נטלי מיינס.
לויד מיינס הזדהה עם הסיפור של בת המשפחה שעוזבת את הבית, וחשב שהוא יתאים לקול של נטלי; הוא הביא את השיר לקבוצה, והן בחנו אותו במספר הופעות וקיבלו תגובות חזקות.
גם חברות הלהקה, וגם חברת התקליטים שלהן, Sony Music, הסכימו עם לויד מיינס לגבי התאמת השיר, ולא רק שהקליטו גרסה, אלא הפכו את השיר לשיר הכותרת של האלבום הבא שלהן, הראשון של הלהקה עם מיינס כסולנית.
האופי הצעיר, הרומנטי, ההרפתקני של Wide Open Spaces", ותחושת העצמאות שבו, היו גורמי מפתח בהיווצרות התדמית החדשה של הלהקה; השיר, שהיה ללהיט, הפך לשיר ההיכר של הדיקסי צ'יקס, והיה פופולרי במיוחד בקרב נערות.
השיר מדבר על האפשרויות שעדיין לא התגלו:
בתרגום חופשי: היא צריכה מרחבים פתוחים/מקום לטעויות הגדולות שלה/היא צריכה פרצופים חדשים/היא מודעת לסיכונים.
השיר נחשב למופת של כתיבה באמצעות האסטרטגיה שבה השורות לא חוזרות על עצמן, לא בבתים ולא בפזמון.
העיבוד עם טעמי הבלוגראס הטקסני מתחיל בריף של כינור קאנטרי, ואז הלהקה מצטרפת.
את הבתים שרה נטלי מיינס לבדה, עם תופים, כינור, גיטרה רכה ופסנתר כליווי.
בפזמון האחיות אמילי ארווין ומארטי סיידל שרות הרמוניה עם מיינס, שם תוספת של ניגון בנג'ו.
בקטע האינסטרומנטלי ארווין וסיידל מוסיפות מנדולינה וכינור בהתאמה.
אמילי ארווין הייתה גאה שהלהקה יכולה להנפיק להיטים שבהם כלים מסורתיים כמו הבנג'ו עדיין יכולים להשתלב, כלים שהממסד של מוזיקת הקאנטרי בנאשוויל לעיתים קרובות לא רואה בעין יפה, כ"הילבילי" מדי.
סוזן גיבסון והשיר שלה "Wide Open Spaces" נחשבים לעיתים כדוגמה להשפעת מערב טקסס על כתיבת מוזיקת קאנטרי; גיבסון עצמה רואה באמרילו את "המקום של המרחבים הפתוחים, עם השקיעות היפות ביותר שיש."
הקליפ של "Wide Open Spaces" מראה את חברות הדיקסי צ'יקס בהרי הרוקי בקולורדו, רצות ומשחקות בשדות פתוחים של פרחי בר וכדומה.
בין לבין, יש סצנות של הלהקה בסיבובי הופעות: בהופעה חיה, מאחורי הקלעים, באוטובוס.
את הקליפ ביים טום אוליפנט, אשר ביים עבורן קודם את "There's Your Trouble", ומאוחר יותר ביים בשיתוף את "Without You".
הקליפ זכה בפרס איגוד מוזיקת הקאנטרי לווידאו קליפ של השנה ב-1999. הוא נרשם במקום 32 ברשימת CMT משנת 2004 של 100 קטעי הווידאו הגדולים.
מצעד (1998)מקוםמצעד הקאנטרי הקנדי1בילבורד הוט 100 (US)41מצעד הקאנטרי של בילבורד1
Wiedźmin (בתרגום חופשי מפולנית: "מכשף".
שמה תורגם לאנגלית כ-The Hexer) היא סדרת טלוויזיה פולנית מסוגת הפנטזיה בת 13 פרקים.
עלילת הסדרה מבוססת על סיפורי המכשף (המשאלה האחרונה וחרב הגורל), מאת המחבר הפולני אנדז'יי ספקובסקי.
הסדרה תוארה כטובה יותר מהסרט שקדם לה, אך עדיין ספגה ביקורות שליליות ובוטלה אחרי 13 פרקים.
WikiScanner היה מסד נתונים ציבורי שפעל בין 2007 ל-2016, והכיל קישורים למיליוני עריכות אנונימיות בוויקיפדיה לארגונים אשר מהם בוצעו לכאורה העריכות, על ידי הצלבה של מידע על העריכות עם נתונים על טווח כתובות ה-IP של הארגונים המחזיקים בכתובות ה-IP הללו.
האתר נוצר על ידי וירג'יל גריפית', חוקר אורח במכון סנטה פה שבניו מקסיקו.
בחלק השאלות הנפוצות של האתר, הצהיר גריפית שהוא מאמין שהאתר יכול לסייע להפוך את ויקיפדיה לאמינה יותר בנושאים שנויים במחלוקת.
הוא גם ציין שמעולם לא הועסק על ידי קרן ויקימדיה, וטען כי עבודתו ב-WikiScanner הייתה "100% לא מסחרית".
באמצעות WikiScanner התברר כי דברי ביקורת ומידע שלילי אודות גופי ממשל וארגונים שונים נמחק לעיתים קרובות מערכי ויקיפדיה, ושהשינויים הללו בוצעו מהמחשבים של גופי הממשל (בין היתר על ידי הממשל האמריקני, האוסטרלי, וכו') וארגונים שונים (מיקרוסופט, אפל, פפסי, וכו').
ב-4 באוקטובר 2016 סגר גריפית את האתר, משום שלטענתו עלות אירוח האתר הייתה יקרה מדי עבורו.
Wii Sports הוא משחק וידאו ספורט משנת 2006 שפותח על ידי חברת נינטנדו עבור קונסולת משחקי הווידאו שלה, Wii.
המשחק יצא לראשונה בצפון אמריקה ב-19 בנובמבר 2006, ובחודש שלאחר מכן הופץ באזורים נוספים בעולם.
המשחק הופץ ברחבי העולם כחלק מהקונסולה, מלבד ביפן ודרום קוריאה, והיה לראשון מאז Mario's Tennis שיצא בשנת 1995 והיה חלק מהמערכת של נינטנדו.
המשחק כולל אוסף של חמש סימולציות ספורט, שנועדו להמחיש את יכולות חישת התנועה של השלט של Wii.
חמשת ענפי הספורט שכולל המשחק הם טניס, בייסבול, באולינג, גולף ואגרוף.
השחקנים משתמשים בשלט כדי לשחק ובכך מדמים את התנועות במציאות., לדוגמה סיבוב מחבט טניס.
כללי המשחק פשוטים על מנת להקל על שחקנים חדשים.
המשחק כולל גם מצבי אימון וכושר המפקחים על התקדמות השחקנים.
המשחק התקבל בברכה על ידי המבקרים ומכר עד סוף 2017 למעלה מ-82 מיליון עותקים.
זהו המשחק הנמכר ביותר בפלטפורמה אחת בכל הזמנים, והרביעי בסך הכול.
גרסה מחודשת של Wii Sports Club בהפרדה גבוהה שוחררה ב-2013 עבור ה-Wii U.
Wii Sports מורכב מחמישה משחקי ספורט נפרדים - טניס, בייסבול, באולינג, גולף ואגרוף - אליהם ניתן לגשת מתפריט המשחק המשחקים משתמשים ביכולות החישה של השלט כדי לשלוט בפעולות הדמויות שעל המסך.
השחקן מזיז את השלט בדומה לאופן הפעולה במציאות, לדוגמה בעת חבטת גולף או זריקת כדור באולינג.
הדמויות במשחק ניתנות להתאמה באמצעות ה-Mii, שירות יצירת האווטארים של נינטנדו, אשר ניתן לייבאם למשחקים התומכים.
Wii Sports הוא המשחק הראשון ב-Wii שתמך באפשרות זו.
לאחר המשחק מקבל השחקן ניקוד על פי ביצועיו בהשוואה למחשב, אם כי במשחקים מרובי משתתפים אין נקודות.
לאחר שהשיג 1,000 נקודות, זוכה השחקן לתואר "מקצוען".
המשחק מחשב גם את גיל הכושר של השחקן מ-20 עד 80, כש-20 הוא הטוב ביותר, ובוחן את ביצועיו בשלושה אתגרים אקראיים.
חישוב גיל הכושר לוקח בחשבון את שיווי המשקל, הסיבולת והמהירות של השחקן.
עם פיתוח ה-Wii, ניסתה נינטנדו להגיע לאנשים שלא שיחקו בעבר במשחקי וידאו.
לשם כך נדרשה החברה לפתח משחק המאפשר לשחקנים לשחקו למשך זמן רב וכן שיסב להם הנאה.
עוד רצו בנינטנדו כי המשתמשים ישחקו במערכת מדי יום, וה-Wii Sports הייתה הניסיון להשיג זאת.
המשחק תוכנן כך שיוכל לפנות גם לגיימרים וגם לאלו שאינם, ועל כן נבחר הספורט כנושא מוכר.
המשחק זכה לביקורות "חיוביות בדרך כלל" ממבקרים, כך על פי צובר הביקורות Metacritic.
Wii Sports היה גורם מרכזי בהצלחת המשחק ברחבי העולם.
מחקר שנערך בקרב בני 13 עד 15 על ידי אוניברסיטת ליברפול מצא כי השחקנים הוציאו אנרגיה הגדולה ב-2% בהשוואה לאנרגיה שהוציאו בשימוש בקונסולות אחרות.
עוד נמצא כי המשחק משך גיימרים מזדמנים יותר, שכללו יותר נשים ואנשים מבוגרים יותר.
לאחר שחרור המשחק, החלו שחקנים להיפצע במהלך המשחק, כשפגעו בשחקנים אחרים או בחפצים בטעות עם השלט, שלעיתים עף מידיהם.
בתגובה אמרו בנינטנדו כי "היו שחקנים שהתרגשו מעט במהלך המשחקים, במיוחד ב-Wii Sports, ובמספר מקרים השלט עף מידיהם"; בחברה הציעו בהמשך רצועות חזקות וארוכות יותר.
משחק ההמשך, "Wii Sports Resort", כלל 13 ענפי ספורט, והם: סיף, טניס שולחן, חץ וקשת, סקי מים, פריזבי, כדורסל, גולף, באולינג, שייט, רכיבה על אופניים, שייט בקאנו וספורט אווירי (צניחה וטיסות).
המשחק שוחרר לראשונה ב-24 ביוני 2009.
ב-18 בספטמבר 2013, נינטנדו הכריזה על Wii Sports Club לחנות המשחקים שלה.
המשחק כולל את חמשת המשחקים של Wii Sports בחדות גבוהה יותר, עם תמיכה ב-Wii Motion Plus, וכן במשחקים מקוונים מרובי משתתפים.
המשחק משתמש במערכת מועדונים, אשר מתקשרים זה עם זה דרך Miiverse, ומתחרים מול מועדונים אחרים.
לאחר תקופת ניסיון של 24 שעות, השחקנים נדרשים לבחור האם ברצונם לקנות גישה יומית לכל המשחקים, או לרכוש גישה מלאה לכל המשחקים.
Wicked Lips (בעברית: שפתיים מרושעות) הוא האלבום אולפן החמישי של הזמרת-יוצרת האוסטרלית איגי אזליה.
המיני-אלבום יצא לאור ב-2 בדצמבר 2019, על ידי חברות התקליטים באד דרימס רקורדס ואימפריה רקורדס.
העבודה על המיני-אלבום החלה זמן קצר לאחר צאת אלבומה השני של אזליה, In My Defense.
לאחר צאת הסינגל הפותח מתוך המיני-אלבום "Lola", הכריזה אזליה כי היא תוציא את המיני-אלבום ב-22 בנובמבר 2019. יממה לאחר מכן, הודיעה אזליה ברשתות החברתיות כי הוצאתו של המיני-אלבום תתעכב, והוא יופץ ב-2 בדצמבר באותה השנה.
באחת מן הרצועות אשר נכללות במיני-אלבום, מתארחת הזמרת הברזילאית פבלו ויטאר.
מדינהתאריך יציאהפורמטחברת תקליטיםמקורעולם2 בדצמבר 2019סטרימינג • הורדה דיגיטליתבד דרימס • אימפריה דיסטריביושן
Wii Party (ביפנית: パーティ, מילולית מסיבת ווי) הוא משחק וידאו-מסיבה, שפותח ופורסם על ידי נינטנדו עבור קונסולת ה-Wii.
המשחק לווה באלמנטים של משחקי סדרת ה-Mario Party, עוד זיכיון של משחקי חברה שנוצר על ידי נינטנדו.
זהו גם המשחק הראשון על קונסולת ה-Wii ששיגרו מיאמוטו לא הפיק.
Wii Party כולל תשעה מצבי משחק שונים המחולקים בין שלוש קטגוריות: משחקי מסיבות, משחקי מסיבות בית ומשחקים לזוגות.
מרבית מצבי המשחק משלבים שימוש ב-80 מיני-משחקים שנוצרו בלעדית ל-Wii Party .
המשחק מציע גם מצבים נוספים העושים שימוש בלעדי במיני-משחקים אלו.
משחקי מסיבות הם משחקים בהם עד ארבעה שחקנים מתחרים זה בזה.
כל השחקנים עולים במעלה אי שבמרכזו הר געש.
שחקן מגלגל קוביות וצועד את מספר הצעדים המצוין עליהן (Miis משמשים כדמויות הצועדות).
סדר ההטלות נקבע על ידי מיני-משחק.
שחקנים שזכו במקום הראשון, השני או השלישי זוכים בקובייה נוספת חוץ מהקובייה הרגילה (המקום הראשון זוכה בעוד קובייה רגילה, המקום השני זוכה בקוביה עם המספרים 1–3 והמקום השלישי זוכה בקוביה עם המספרים 1–2).
השחקן שמגיע לראש האי ראשון מנצח.
שחקנים הופכים קלפים ממוספרים וצועדים את המספר המצוין עליהם.
שחקנים זוכים במטבעות במשחקי-מיני (מקום ראשון - 10 מטבעות, מקום שני - 5 מטבעות, מקום שלישי - 3 מטבעות, מקום רביעי - מטבע יחיד) שניתן להשתמש בהם לרכישת כרטיסי רכב כדי לעזור להם להתקדם, או בשדות תעופה ובנמלי ים לנסוע למרחקים ארוכים.
כששחקנים מגיעים למקום חם, הם יכולים לרכוש תמונת מזכרת בעשרה מטבעות.
לאחר 10 סיבובים של המשחק, מתחילה הארכה והשחקן הראשון שמגיע לנקודה חמה וקונה תמונת מזכרת מסיים את המשחק וזוכה בתמונת בונוס.
השחקן שאסף הכי הרבה תמונות מזכרת זוכה.
Swap Meet (ידוע בשם Mii of a Kind בגרסה האירופית)
לפי תור, השחקנים בוחרים Mii מאמצע המגרש כדי להחליף אותו עם Mii מהאזור שלהם.
שחקנים שאוספים שלושה Miis עם תלבושות באותו צבע בשתי שורות שונות זוכים בנקודות.
בונוסים שונים אפשריים בהתאם לאופן ההתאמה של Miis, כך שהנקודות שהשחקנים יקבלו משתנות גם הם.
השחקן שיש לו הכי הרבה נקודות אחרי מספר מוגדר של סיבובים הוא המנצח.
לפי תור, השחקנים מסובבים גלגל-מזל כדי לזכות במדליות.
שחקנים יכולים לזכות במדליות, לאבד מדליות או להוסיף מדליות לבנק (תלוי היכן נעצר הגלגל).
שחקנים יכולים גם לזכות במדליות שנשמרו בבנק על ידי זכייה במיני-משחקים.
אם שניים או שלושה שחקנים מסיימים את המיני-משחק בתיקו, המנצחים מתחלקים בכסף שבבנק.
אם כל השחקנים מסיימים את המשחק בתיקו, לא קורה כלום.
לאחר עשרה מחזורים מתחילה הארכה, והמשחק מסתיים לאחר שהכסף בבנק יתרוקן, או עוד עשרה מחזורים נוספים.
השחקן עם הכי הרבה מדליות בסוף המשחק זוכה.
שחקנים בודקים Miis בכרטיסי הבינגו שלהם שמתאימים לכדורים עם פרצופי Mii שנושרים ממכונת בינגו גדולה.
אם נשמט כדור מיני-משחק ממכונת הבינגו, שחקנים משחקים מיני-משחק והמנצח בודק את ה-Mii לפי בחירתם.
אם יש שוויון, תחרות מתגלגלת בקוביות מחליטה את הזוכה.
השחקן הראשון שמשלים שורה אופקית, אנכית או אלכסונית מקבל בינגו והוא המנצח.
משחקי זוג מיועדים לשני שחקנים ובהם השחקנים משחקים ביחד או אחד נגד השני.
השחקנים עונים על חמש שאלות לפני שהם משחקים מיני-משחק שיתופי (סוג של מיני משחק שבו השחקנים משחקים ביחד, בדרך כלל נגד השעון) כדי לבדוק אם הם זוג טוב או זוג רע.
הם מקבלים ציון טוב יותר אם התשובות שלהם לשאלות זהות, ואם הם מצליחים במיני-משחק.
שני שחקנים עובדים יחד כדי לאזן Miis על מפרשי ספינה.
אם השחקנים מאזנים בהצלחה 20 Miis, הם ינצחו את המשחק.
אם הספינה תיפול, כל ה-Miis ייפלו לים והשחקנים יפסידו במשחק.
שחקנים מתאימים Miis שלבושים באותו צבע של חולצות לזוגות כדי לקלוע נקודות.
צבע חולצת ה-Mii מוסתר עד שנבחר.
אם שחקנים לא מצליחים להתאים צמד, הם מאבדים את תורם.
שחקנים משחקים מדי פעם מיני-משחקי דו-קרב (מיני-משחקים לשני שחקנים) זה מול זה כדי לזכות בתור שני.
השחקן עם הכי הרבה נקודות בסוף המשחק הוא המנצח.
משחקי House Party הם משחקים המתמקדים בסביבת השחקנים ולא כוללים מיני-משחקים.
אחד המשחקים, Quick Draw, הוא בלעדי לגרסה היפנית.
במשחק זה פורסים את שלטי ה-Wii כדי שכל השחקנים יוכלו להגיע אליהם.
חיה מופיעה על המסך ומשמיעה צליל.
בו בזמן כל שלט ישמיע צליל של חיה אבל רק אחד מהם יחקה את החיה על מסך הטלוויזיה.
מי שתופס את השלט הנכון זוכה בנקודה.
השחקן הראשון שזוכה ב-3 נקודות מנצח.
שחקן אחד מסתיר את כל שלטי ה-Wii.
לכל השחקנים יש מגבלת זמן לחפש את כולם.
בכל 10 שניות כל השלטים ישמיעו צליל של בעלי חיים כדי להקל על איתורם.
נעשה שימוש רק בשלט אחד ללא קשר למספר השחקנים.
שחקנים מעבירים אותו בעדינות מאחד לשני תוך לחיצה על הכפתור המוצג על המסך.
אם השלט מנוער יותר מדי או שהכפתור השגוי נלחץ השלט ישמיע קול פיצוץ.
שחקנים מעבירים את השלט לאחר שאמרו מילה שתואמת לקטגוריה הנתונה.
מי שמחזיק בשלט כשהוא משמיע קול פיצוץ מפסיד.
המשחק הזה הוא היחיד בקטגוריית ה-House Party שדורש 3–4 שחקנים.
לאחר שבחרו בשחקן שישמש כ"Buddy" (מקביל לסלנג "חביבי" בעברית), השחקנים האחרים מנסים לחזות את תשובותיו לשאלות שונות אודות עצמם ולקבל נקודות אם חזו נכון.
תחרות שמטרתה היא להיות השחקן הראשון שמנצח במספר מוגדר של מיני-משחקים.
מיני-משחקים שבהם אפשר לשבור שיאים חדשים.
מסע בין מיני-משחקים המיועד לשחקן אחד בלבד.
בכל מיני-משחק שחקן נבחר ומיודע שהוא ה"גנב".
הוא מקבל עזרה מהמשחק להגיע למקום הראשון במיני-משחק זה (לדוגמה במשחק Zombie Tag, שבו זומבים רודפים אחרי כל השחקנים ומטרתם היא לא להיתפס כי אז יהפכו הם עצמם לזומבים, הזומבים ירדפו אחרי כולם למעט ה"גנב").
אחרי כל סיבוב, כל שחקן מצביע למי שהוא חושד שהוא ה"גנב".
אם ניחש נכונה את ה"גנב", הוא לוקח ממנו 10 נקודות.
אם ניחש לא נכון, ה"גנב" ייקח ממנו 10 נקודות.
לאחר פיתוח Mario Party 8, כמה ממעצבי המפתח של הדסון סופט (חברה מתחרה של נינטנדו) עזבו לעבוד אצל חברת הבת של נינטנדו NDcube.
במהלך ראיון הודיעה NDcube כי "אחת האטרקציות של Mario Party היא שתוכלו לשחק עם הדמות האהובה עליך", אך הם "חשבו ששימוש בדמויות של Mii יחזק את הרושם שאתה עצמך משחק יחד עם חבריך".
איווטה קיווה גם כי "אנשים ישחקו ב-Wii Party עוד שנים רבות כתקן החדש בתוכנת משחקי המסיבות".
המשחק קיבל ביקורות שונות למדי של מבקרים, עם ציון מטקריטי ממוצע של 68/100. GameSpot העניקה ל-Wii Party ציון של 8 מתוך 10, ושיבחה את המגוון הרחב של משחקי המיני והמצבים.
GameSpot הוסיפה עוד כי מצב מרובה-המשחקים של המשחק "הוא פיצוץ", וכי היא מאמינה ש-Wii Party הוא "מהיר וטוב יותר" מאשר "Mario Party".
הדיווח העולמי של נינטנדו העניק למשחק 8/10, תוך ציטוט כי "תלונה נפוצה על "Mario Party" היא שיש בו יותר מדי דברים שמאטים את המשחק עד עצירה כמעט, כמו מלכודות מרובות על לוח משחק אחד והמתנה ששחקן יסיים את תורו.
Wii Party נמנעת מכך על ידי האצת המשחק".
IGN העניקה למשחק 7/10, תוך שהיא מתחה ביקורת על הגרפיקה כבהירה וצבעונית, אך "לא בדיוק יפה", אבל שיבחה את נינטנדו על כך שהיא עשתה עבודה טובה בכך שהיא מאפשרת לשחקנים לעקוב אחר ההוראות כדי להשיג יעדים.
GameTrailers העניקו למשחק 7.9 ואמרו "מלבד כמה מצבי בוץ וכמה בעיות בקרה קלות, אין הרבה מה להאשים".
פיל קולאר מ-Game Informer הצהיר בסקירה שלילית כי "יותר מ-80 המיני-משחקים של ה-Wii Party חולקים את אותה האיכות הלא אחידה בה ציפיתי מ-Mario Party, וזה הגיוני בהתחשב בכך שרבים מהם הם איטרציות של משחקים מאותה סדרה.
המשחקים הראשיים גרועים עוד יותר.
בעוד ש-"Mario Party" נתנה לשחקנים לוחות רבים לשחק בהם, Wii Party מציגה סוגי משחק מרובים, כל אחד פחות מהנה מזה שלפניו".
בשבוע הראשון לשחרורה ביפן מכר המשחק 230,000 יחידות והיה המשחק הנמכר ביותר במדינה באותו השבוע.
Wii Party U (ביפנית: パーティ U) הוא משחק וידאו שפותח ופורסם על ידי נינטנדו עבור ה-Wii U בשנת 2013. משחק זה הוכרז לראשונה ב-Nintendo Direct בינואר 2013, ובהמשך פורט ב- E3 2013 וב-Nintendo Direct באוקטובר 2013. זהו משחק המשך ל-Wii Party משנת 2010.
Wii Party U הוא משחק וידאו מרובה משתתפים המורכב ממשחק רגיל עם מיני-משחקים, בדומה ל-Wii Party U .Mario Party כולל יותר מ-80 מיני-משחקים.
ניתן גם לשחק מיני משחקים באמצעות ה-Wii U GamePad.
המשחק כולל גם אביזר חדש, מעמד ל- Wii U GamePad המאפשר תמיכה למשחקי השולחן.
גם משחקי "House Party" חוזרים מהמשחק הקודם בסדרה, "Wii Party", ומתמקדים ביישומים שונים של ה-Wii U GamePad ושל ה-Wii U Remotes בקרב קבוצת אנשים.
ישנם ארבעה סוגים שונים של מצבי משחק.
הראשון הוא ה-TV Party, שיכול לכלול עד 4 שחקנים המשתמשים בשלטים ו-Wii U GamePad, אך עדיין חובה שימוש בטלוויזיה.
מצב זה הוא משחק לוח בו כל אריח משפיע במידה מסוימת על השחקנים.
שם המארח הווירטואלי של המשחק הוא Party Phil והוא שולט ומודיע מה קורה במשחק.
Highway Rollers: שחקנים מגלגלים קוביות לפי תוצאם במיני-המשחק שקדם לתורם (מקום ראשון - 10 קוביות, מקום שני - 7 קוביות, מקום שלישי - 4 קוביות, מקום רביעי - 2 קוביות).
המטרה היא להגיע לסוף הדרך המעוקלת (301 אריחים).
GamePad Island: שחקנים מעבירים את מספר האריחים שאתה מרוויח במיקרו-משחקים (מיני-משחקים לשחקן אחד הדרושים בשביל לגלגל קובייה).
Mii Fashion Plaza : שחקנים מרוויחים "הטלות ייחודיות", מתלבשים בתלבושות מיוחדות ומראים את עצמם ב-"מרכז הבמה" כדי להרוויח נקודות.
The Balldozer : שחקנים מפילים כדורים במכונה הנקראת "Balldozer".
כדורים כחולים, אדומים, ירוקים וצהובים נותנים לשחקן נקודה אחת.
כדור זהוב שווה 10 וכדור גולגולת מאבד לשחקן 5 נקודות.
Team Building (ידוע בשם Teammate Madness באירופה) : התאמת דמויות של Mii ליצירת צוות בעל חולצות או מספרים זהים.
הסוג השני הוא ה-House Party שבה השחקנים משתמשים ב-Wii U GamePad כמסך במקום הטלוויזיה עם הכללת ה-Wii Remotes.
הסוג השלישי הוא ה- GamePad Party, המאפשרת לשני שחקנים להשתמש ב-Wii U GamePad כדי לשחק במשחקי שולחן כגון כדורגל שולחן.
המצב הסופי הוא מצב המיני-משחקים.
זה המקום בו שחקנים יכולים לאתגר אחד את השני בכל המיני-משחקים השונים מהמצבים הקודמים.
Minigame Collection: שחקן יחיד עד ארבעה שחקנים יכולים לשחק בכל המיני-משחקים ב-Wii Party U.
Freeplay Challenge: שחקן אחד יכול לשחק במיני-משחקים כדי לשבור את השיאים של כל מיני-משחק.
Bridge Burners: 4 השחקנים מתחלקים ל-2 קבוצות כדי "להפיל גשרים" ולנצח את הקבוצה השנייה (בעזרת מיני-משחקים).
Dojo Domination: זהו משחק לשחקן יחיד בו הוא מאתגר 30 שחקנים הנשלטים על ידי המחשב למיני-משחקים ומנסה לנצח את כולם.
Battle Of The Minigames: שניים עד ארבעה שחקנים משחקים במיני-משחקים כדי להגיע לראש הבמה ולנצח.
Tabletop Tournament: שחקנים משתמשים ב-Wii U GamePad כדי להתמודד עם "סיבובים של הטורניר או חיסול יחיד".
ביפן, המשחק מכר כ-70,000 עותקים פיזיים בשבוע הראשון שלו, מה שהגדיל את מערכת המכירות של Wii U ל 38,000 יחידות שנמכרו.
במהלך עונת החגים מכירות המשחק היו גבוהות במידה ניכרת, ובדרך כלל כבשו את טבלאות הגרפים היפניים.
המשחק נכנס לתרשים היפני של מכירות משחקי הווידאו של השנה במקום העשירי.
נכון ל-30 בספטמבר 2015, 1.58 מיליון יחידות של משחק זה נמכרו ברחבי העולם.
Wicked Games הוא סינגל הבכורה של הזמר הקנדי דה ויקנד.
השיר הוקלט באולפני Site Sound ומוקסס באולפני Liberty בטורונטו.
המפיקים דוק מקיני ואילנג'לו כתבו יחד עם דה ויקנד את השיר וביצעו את כל הנגינה.
השיר הוקלט במקור עבור המיקסטייפ House of Balloons בשנת 2011, ויצא לאור ב-25 בספטמבר 2012 כסינגל המוביל מתוך אלבום האוסף Trilogy.
הוא יצא כסינגל דיגיטלי ב-22 באוקטובר 2012, על ידי חברות התקליטים XO וריפבליק רקורדס.
עם צאתו, הסינגל זכה לשבחים רחבים מצד מבקרי המוזיקה.
ב-9 במאי 2013, זכה הסינגל בתואר הפלטינה הכפולה מטעם איגוד תעשיית ההקלטות האמריקאי, על מכירות של למעלה מ-1,000,000 עותקים בארצות הברית.
שיר זה מופיע גם בפסקול הסרט ללא כפפות, המפיק הבכיר של הפסקול הוא הראפר אמינם, ששיתף פעולה עם דה ויקנד בהמשך ברמיקס לשירו, "The Hills".
הווידאו קליפ של "Wicked Games" הוצג בבכורה ב-18 באוקטובר 2012 בערוץ ה-Vevo של דה ויקנד ביוטיוב.
מאז צאתו, זכה הקליפ למעל ל-180 צפיות ביוטיוב.
מדינהתוארמכירות קנדה (Music Canada) פלטינה ×2 160,000 דנמרק (IFPI Denmark) זהב 30,000 נורווגיה (IFPI Norway) זהב 5,000 הממלכה המאוחדת (BPI) כסף 200,000 ארצות הברית (RIAA) פלטינה ×3 3,000,000
אזור תאריך יציאה פורמט חברת תקליטים ארצות הברית 25 בספטמבר 2012 רדיו קצבי עכשווי ריפבליק קנדה 22 באוקטובר 2012 הורדה דיגיטלית ארצות הברית הממלכה המאוחדת 1 בנובמבר 2012 יוניברסל
Wii Chess הוא משחק וידאו של שחמט לקונסולת ה-Wii.
הוא פותח על ידי נינטנדו ויצא לאור באירופה ב-18 בינואר 2008. ביפן, המשחק יצא תחת השם "Tsūshin Taikyoku: World Chess (通信対局 ワールドチェス)" ב-30 בספטמבר 2008 בתור כותר להורדה ב-WiiWare.
המשחק מעולם לא יצא לאור בצפון אמריקה או באוסטרליה, והוא המשחק היחיד בסדרת משחקי Wii שלא יצא באזורים הללו.
המשחק הזה הוא גם המשחק היחיד בסדרה שלא מאפשר לשחק בתור דמויות Mii.
המשחק משוחק באמצעות שלט ה-Wii, אך נעשה שימוש ב-D-pad על השלט במקום בפונקציית הסמן על מנת להזיז את כלי השחמט.
המשחק מכיל הסברים על איך להזיז את כלי השחמט שמיועדים לשחקני שחמט חדשים.
השחקנים יכולים גם להקליט משחקי שחמט ולנגן אותם מחדש במועד מאוחר יותר.
בנוסף, היה אפשר לשחק באופן מקוון נגד שחקנים אחרים באמצעות שירותי ה-Wi-Fi של נינטנדו, כאשר שחקנים בגרסה האירופאית של המשחק יכלו לשחק גם נגד שחקנים בגרסה היפנית ולהפך.
המבקרים שיבחו את היכולת לשחק נגד אנשים אחרים, אך העבירו ביקורת על הגרפיקה הפשוטה מאוד של המשחק ועל כך שהמשחק לא מכיל מספיק פיצ'רים שהיו עשויים להצדיק את המחיר שלו.
WikiHow (בתרגום לעברית: ויקי איך) היא אנציקלופדיית ויקי, המציגה מאמרי הדרכה במגוון נושאים.
האנציקלופדיה נוסדה בשנת 2005 על ידי יזם האינטרנט ג'ק הריק, מטרתה היא ליצור מסד נתונים נרחב של תוכן הדרכה, תוך אפשרות למשתמשים להוסיף, ליצור ולשנות תוכן.
החברה מוגדרת כארגון היברידי, חברה למטרות רווח המנוהלת למען משימה חברתית.
wikiHow משתמשת במערכת הניהול מדיה-ויקי, ותוכן הטקסט שלה משוחרר תחת רישיון Creative Commons.
בפברואר 2005, נכנסו לאתר למעלה מ-35.5 מיליון משתמשים שונים.
נכון לדצמבר 2021, האתר מכיל יותר מ-235,000 מאמרי הדרכה, ולמעלה מ-2.5 מיליון משתמשים רשומים.
האנציקלופדיה נוסדה על ידי ג'ק הריק ב-15 בינואר 2005, במטרה ליצור "מדריך להכל".
Wideband Global SATCOM system (WGS) (בעברית: מערכת לווייני תקשורת גלובלית רחבת פס) היא מערכת שכוללת מספר לווייני תקשורת לאבטחת תקשורת צבאית.
המערכת פועלת במסגרת חיל החלל של ארצות הברית.
היא החלה לפעול בשנת 2007 כאשר החליפה בהדרגה את המערכת Defense Satellite Communications System.
המערכת כוללת לוויינים, תחנות קרקע ומכשור אצל לקוחות המערכת.
הלוויינים נבנו על ידי בואינג.
זה לוויינים במשקל של כ-5,187 ק"ג עם פאנל סולארי שמספק 11 קוו"ט.
לוויין כולל מדחף לשינוי מסלול.
במקור המערכת הייתה צריכה לכלול 5 לוויינים.
באוקטובר 2007 משרד ההגנה של אוסטרליה דיווח שהוא מימן בנייה ושיגור לוויין שישי.
בתמורה הוא קיבל גישה לנתוני המערכת.
במימון לוויין מס' 9 השתתפו מספר מדינות (קנדה, דנמרק, הולנד, לוקסמבורג וניו זילנד).
לוויין המערכת יכול להעביר נתונים בהיקף פי 10 ממערכת Defense Satellite Communications System הישנה.
מקשל לוויינים של דגם מתקדם עלה לכ-6,000 ק"ג.
בשנת 2010 חברת "בואינג" קיבלה הזמנה ללוויינים נוספים.
בשנת 2019 התקבלה הזמנה ללוויין מס' 11 שמתוכנן לשיגור בשנת 2024. עלות לוויין זה היא כ-605 מיליון $.
"Wide Boy" הוא שיר שנכתב והוקלט על ידי הזמר והיוצר האנגלי ניק קרשו.
הופץ כסינגל בשנת 1985, והיה הסינגל השישי ברציפות של קרשו שהגיע לעשרים המקומות הראשונים במצעד הסינגלים הבריטי, שם דורג במקום התשיעי.
השיר גם זכה להצלחה במדינות נוספות, כשבאירלנד הגיע למקום החמישי ובאוסטרליה למקום השביעי.
גרסה ראשונית של "Wide Boy" נכתבה והוקלטה במקור לצורך הכללתה באלבום האולפן הראשון של קרשו, "Human Racing", אך בסופו של דבר הוחלט לא לכלול אותה באלבום.
השיר מופיע בגרסה מוקלטת מחדש באלבום החידה (The Riddle), אלבום האולפן השני של קרשו.
הסינגל עצמו הוא רמיקס של גרסת האלבום.
בראיון, קרשו העיד ש"השיר היה שיר ישן, כנראה בן ארבע או חמש שנים" עד לזמן הכללתו באלבום "The Riddle".
משמעות המילים והמוזיקה של "Wide Boy" הותירו חותם על הקהל והביאו להצלחת השיר במצעדים.
הקליפ המוזיקלי של "Wide Boy" בוים על ידי סטורם ת'ורג'רסון, מעצב גרפי נודע בזכות עבודתו עם להקות רוק ופרוגרסיביות כמו פינק פלויד.
הבימוי של ת'ורג'רסון אפשר לשיר להתבלט גם ויזואלית, והקליפ הוסיף עוד ממד להצלחתו של השיר.
Wicked: The Soundtrack הוא אלבום הפסקול לסרט הפנטזיה המוזיקלי האפי משנת 2024 "מרשעת" מאת ג'ון מ.
צ'ו, הראשון מתוך העיבוד הקולנועי בשני חלקים המבוסס על המחזמר הבימתי באותו שם מאת סטיבן שוורץ וויני הולצמן.
הרצועות המקוריות נכתבו והולחנו על ידי שוורץ.
אלבום הפסקול יצא לאור על ידי חברות התקליטים ריפבליק רקורדס וורב רקורדס ב-22 בנובמבר 2024, באותו היום עם יציאת הסרט לאקרנים בארצות הברית.
הפסקול הופיע לראשונה במקום השני במצעד הבילבורד 200, והוא הפסקול הראשון לעיבוד קולנועי של מחזמר שהגיע להישג זה, ועקף את ההישג של פסקול Dreamgirls משנת 2006, שהשיג 92,000 עותקים בשבוע הראשון.
הפסקול צבר 139,000 יחידות אלבום שקולות בשבוע הראשון שלו, עם 85,000 יחידות ממכירת אלבומים פיזיים ו-67.66 מיליון השמעות רשמיות.
מכירות הוויניל של הפסקול בשבוע הראשון הגיעו לכמעט 39,000 עותקים, ותרמו להצלחתו במצעדים.
זהו שבוע המכירות הגדול ביותר לפסקול סרט מאז השבוע השני של A Star Is Born בשנת 2018, ושבוע הסטרימינג הגדול ביותר לפסקול מחזמר קולנועי.
בנוסף, הפסקול הופיע לראשונה במקום הראשון במצעד האלבומים המסחריים, מצעד הפסקולים, ומצעד אלבומי הוויניל של בילבורד בתאריך 7 בדצמבר 2024.
פרסשנהקטגוריהתוצאהמקורפרס המוזיקה האמריקאית26 במאי 2025פסקול אהובפרס בחירת הילדים של ניקלודיאון21 ביוני 2025אלבום מועדף
+ תאריכי יציאות לאור ופורמטים עבור Wicked: The Soundtrackאזורתאריך יציאהפורמט (ים)חברת תקליטיםהערותכלל העולם22 בנובמבר 2024הורדה דיגיטלית • הזרמת מוזיקה • תקליטור • תקליט • דיסק תמונה ריפבליק • ורב
Wicked: For Good – The Soundtrack הוא פסקול סרט הפנטזיה-מוזיקלי "מרשעת: חלק 2" בבימויו של ג'ון מ.
צ'ו, אשר מהווה את החלק השני בעיבוד הקולנועי הדו-חלקי למחזמר באותו השם מאת סטיבן שוורץ וויני הולצמן.
האלבום יצא לאור ב-21 בנובמבר 2025, במקביל לעלייתו של הסרט לאקרנים בארצות הברית, בהפצת חברות התקליטים ריפבליק רקורדס וורב רקורדס.
בנוסף לצוות השחקנים של הסרט, הפסקול מקודם תחת שמותיהן של שתי כוכבות הסרט הראשיות, סינתיה אריבו ואריאנה גרנדה.
אריבו משתתפת בשבעה מתוך אחד-עשר רצועות האלבום, ואילו גרנדה משתתפת בשש מהן.
הפסקול כולל 11 שירים מתוך הסרט, כאשר רובם לקוחים מהמערכה השנייה של המחזמר המקורי.
בנובמבר 2022 חשף המלחין הוותיק של המחזמר, סטיבן שוורץ, כי בחלק השני של העיבוד הקולנועי יתווספו שני שירים מקוריים חדשים כדי "לענות על צורכי העלילה", וכי שירים קיימים בשני החלקים יעודכנו ויכללו קטעים חדשים.
שמות השירים החדשים, "No Place Like Home" ו-"The Girl in the Bubble", נחשפו בספטמבר 2025 יחד עם שאר רשימת השירים של הסרט.
השיר "No Place Like Home" נכתב בשיתוף פעולה בין שוורץ לבין סינתיה אריבו, שתבצע אותו בדמותה של אלפבה.
שמו מהווה רפרנס לשורת המפתח "There's no place like home" מתוך הסרט "הקוסם מארץ עוץ" (1939).
השיר "The Girl in the Bubble" יבוצע על ידי אריאנה גרנדה בדמותה של גלינדה.
שתי השחקניות חשפו את דבר קיומם של השירים במהלך השתתפותן בפודקאסט "Awards Circuit" של "וראייטי".
שיר נוסף בשם "Every Day More Wicked" מופיע כפתיח הפסקול; שמו לקוח ממילים בשיר העוקב "Thank Goodness".
כמו כן, הפסקול יכלול לראשונה הקלטה רשמית של השיר "The Wicked Witch of the East", בביצוע אריבו, מריסה בודי ואית'ן סלייטר.
אף על פי שהשיר נכלל במחזמר הבימתי, הוא לא נכלל בהקלטת האלבום המקורית של ברודוויי בשל קשיים בהפקה המוזיקלית ותוכנו הלירי שחושף פרטים מרכזיים בעלילה.
האלבום יצא לאור ב-21 בנובמבר 2025 במגוון פורמטים, בהם הורדה דיגיטלית, הזרמת מדיה, תקליטור (CD), תקליט רגיל וגרסת .
האלבום הוצע מראש לשמירה מוקדמת החל מ-5 ביוני 2025.
הקטע "Finale" מתוך אלבום המקורי של מחזמר הברודוויי, אשר כונה מחדש "A Wicked Good Finale" ובביצוע סינתיה אריבו ואריאנה גרנדה, מופיע באלבום הפסקול של הסרט.
קטע פרשנות מאת שוורץ נכלל כרצועה נוספת במהדורת האפל מיוזיק של האלבום.
שנה פרס קטגוריה מועמד/ים תוצאה הערה2025 פרס המוזיקה במדיה של הוליווד שיר מקורי – סרט עלילתי "No Place Like Home" (מילים: סטיבן שוורץ; ביצוע: סינתיה אריבו) "The Girl in the Bubble" (מילים: סטיבן שוורץ; ביצוע: אריאנה גרנדה) אלבום פסקול Wicked: For Good – The Soundtrack (Republic Records)
+ תאריכי יציאות לאור ופורמטים עבור Wicked: For Good – The Soundtrack אזור תאריך הפצה פורמט(ים) חברת תקליטים הערות כלל העולם 21 בנובמבר 2025 הורדה דיגיטלית • הזרמת מוזיקה • תקליטור • תקליט • ריפבליק רקורדס • ורב רקורדס
Wicked: One Wonderful Night (Live) – The Soundtrack הוא אלבום הופעה של סרט הפנטזיה-מוזיקלי "מרשעת: חלק 2" בבימויו של ג'ון מ.
האלבום יצא לאור ב-7 בנובמבר 2025, בהפצת חברות התקליטים ריפבליק רקורדס וורב רקורדס.
Wicked: One Wonderful Night הוא מופע טלוויזיה אשר שודר ברשת NBC ב-6 בנובמבר 2025, והוקלט בתיאטרון דולבי שבלוס אנג'לס.
האירוע, אשר עוצב כתצוגת מחווה רחבת-היקף לעולמו המוזיקלי של המחזמר "מרשעת", כלל השתתפותם של אמנים מרכזיים הקשורים להפקה לדורותיה, ובהם סינתיה אריבו, אריאנה גרנדה, ג'ף גולדבלום, בואן יאנג ועוד.
התזמורת הסימפונית שניצבה מאחורי ההפקה מנתה 37 נגנים, וניצח עליה המפיק והמנהל המוזיקלי סטיבן אורמוס.
הקלטות האלבום בוצעו כולן במהלך המופע החי עצמו, תוך הקפדה על נאמנות לביצועים הבימתיים.
חריג יחיד היה השיר "For Good", אשר הוקלט בתיאטרון גרשווין שבברודוויי, בהשתתפות שתיים מהמבצעות המקוריות של המחזמר, אידינה מנזל וקריסטין צ'נוות'.
+ תאריכי יציאות לאור ופורמטים עבור Wicked: One Wonderful Night (Live) – The Soundtrack אזור תאריך הפצה פורמט(ים) חברת תקליטים הערות כלל העולם 7 בנובמבר 2025 הורדה דיגיטלית • הזרמת מוזיקה יוניברסל סטודיו • ריפבליק רקורדס • VLG • ורב רקורדס
Wicked: For Good – The Original Motion Picture Score הוא אלבום המוזיקה המקורי של הסרט "מרשעת: חלק 2" (2025), שהולחן בידי ג'ון פאוול וסטיבן שוורץ עבור סרטו של ג'ון מ.
צ'ו, המבוסס על המערכה השנייה של המחזמר הבימתי מאת שוורץ וויני הולצמן.
האלבום יצא לאור ב-5 בדצמבר 2025 בהפצת "ריפבליק רקורדס".
ב-8 ביולי 2024 הוכרז כי ג'ון פאוול ילחין את פסקול הסרט בשיתוף סטיבן שוורץ, אשר הלחין את מוזיקת המחזמר המקורי.
ההקלטות נערכו באולפני "AIR Studios" ובאולפני "Abbey Road" שבלונדון.
אלבום הפסקול עתיד לצאת ב-5 בדצמבר 2025 במספר פורמטים, ביניהם הורדה דיגיטלית, הזרמת מוזיקה ותקליט.
האלבום זמין להזמנה מוקדמת החל מ-17 בנובמבר 2025.
הרצועה "A Wicked Good Finale" היא עיבוד לקטע "Finale", שהופיע בהקלטה המקורית של המחזמר, אך לא נכלל בפסקול הרשמי של הסרט.
+ תאריכי יציאות לאור ופורמטים עבור Wicked: For Good – The Original Motion Picture Score אזור תאריך הפצה פורמט (ים) חברת תקליטים הערות כלל העולם 5 בדצמבר 2025 הורדה דיגיטלית • הזרמת מוזיקה • תקליט ריפבליק רקורדס • ורב רקורדס
שנה פרס קטגוריה מועמד/ים תוצאה הערה 2025 פרס הוליווד למוזיקה במדיה פסקול מקורי – סרט עלילתי ג'ון פאוול וסטיבן שוורץ
Wicked: The Original Motion Picture Score הוא אלבום המוזיקה המקורי של הסרט "מרשעת" (2024), שהולחן בידי ג'ון פאוול וסטיבן שוורץ עבור סרטו של ג'ון מ.
צ'ו, המבוסס על המערכה הראשונה של המחזמר הבימתי מאת שוורץ וויני הולצמן.
האלבום יצא לאור ב-6 בדצמבר 2024 בהפצת "ריפבליק רקורדס".
ב-8 ביולי 2024 הוכרז כי ג'ון פאוול ילחין את פסקול הסרט בשיתוף סטיבן שוורץ, מלחין המחזמר המקורי.
רצועת הפתיחה של האלבום, Arrival at Shiz University, יצאה כסינגל ב-27 בנובמבר 2024. האלבום יצא לאור ב-6 בדצמבר 2024. לצד הורדה דיגיטלית והזרמת מוזיקה, האלבום יצא גם בפורמט תקליט.
אלבום "For Your Consideration" יצא לאור בסוף 2024 דרך אתר העיתונות של "סרטי יוניברסל", וכלל 34 רצועות השונות מאלה שנכללו במהדורה הכללית.
+ תאריכי יציאות לאור ופורמטים עבור Wicked: The Original Motion Picture Score אזור תאריך הפצה פורמט (ים) חברת תקליטים הערות כלל העולם 6 בדצמבר 2024 הורדה דיגיטלית • הזרמת מוזיקה • תקליט ריפבליק רקורדס • ורב רקורדס
אקדוחן פרוע הוא משחק וידאו אשר יצא במקור לקונסולה Nintendo Entertainment System בשנת 1984, פותח על ידי חברת Intelligent Systems והופץ על ידי חברת נינטנדו.
"אקדוחן פרוע" היה אחד המשחקים הראשונים שעשו שימוש באקדח אלקטרוני בקונסולת NES של נינטנדו.
מטרת המשחק היא לנצח דו-קרבות נגד שודדים במערב הפרוע.
מכונת ארקייד של המשחק הופיעה בסרט "בחזרה לעתיד 2" כאשר מרטי מגיע לעתיד לשנת 2015 ופוגש בשני ילדים אשר אינם מתרשמים מהמשחק, בטענה שהוא כמו "צעצוע של תינוקות" משום שהוא מצריך שימוש בידיים בשביל לשחק בו.
"Wilderness" הוא אלבום הסולו השני של הזמר הבריטי ברט אנדרסון משנת 2008.
אלבומו השני של אנדרסון, מהווה המשך לרוח אלבום הבכורה שהוציא שנה קודם לכן.
האלבום מתאפיין, בהגשה צנועה ומינימלית המתבססת בעיקר על פסנתר וכלי מיתר, ובהפקה רזה אף יותר מההפקה שאפיינה את האלבום הקודם.
כל שירי האלבום ניכתבו על ידי אנרסון למעט השירים Clowns ו-Back to You בהם השתתף גם שותפו של אנדרסון בהפקת האלבום פרד בל.
האלבום כולו הוקלט ובושל תוך שישה ימים במהלך חודש מאי של אותה שנה, ויצא חודשיים לאחר מכן.
את עטיפת האלבום צילם אלן ג'נקינס, ולעיצוב העטיפה אחראי אנדרסון.
Back to You (דואט עם עמנואל סנייה)
ברט אנדרסון: שירה, קולות, פסנתר, גיטרות, קלידים, כלי הקשה, עיבוד לכלי מיתר.
עמנואל סנייה: שירה (בשיר Back to You).
פרד בל: עיבוד לכלי מיתר.
Will You Be There (האם תהיה שם) הוא הסינגל השמיני מתוך אלבום האולפן השמיני, "Dangerous", של הזמר והיוצר מייקל ג'קסון, אשר יצא ב-28 ביוני 1993. השיר הגיע למקום השביעי במצעד הבילבורד הוט 100 האמריקאי ושימש גם כפסקול הסרט לשחרר את וילי.
הגרסה המלאה של השיר כוללת את מקהלת קליבלנד המבצעת קטע מהסימפוניה התשיעית של בטהובן, "Ode to Joy".
נגד השיר הוגשו שתי תביעות.
הראשונה, בגין הפרת זכויות יוצרים של הקלטת תזמורת קליבלנד וחוסר בקרדיט לבטהובן.
התביעה אשר הייתה על סך 7 מיליון דולר יושבה מחוץ לכותלי בית המשפט.
הדפסות עוקבות של Dangerous כללו אזכורים מלאים בחוברת האלבום.
עילת התביעה השנייה הייתה גנבה ספרותית (פלגיאט).
התביעה הוגשה על ידי הזמר האיטלקי אל באנו אשר טען כי השיר הועתק משירו "I Cigni di Balaka".
לאחר משפט שארך 7 שנים, פסק בית המשפט האיטלקי לטובת ג'קסון וטען כי שני השירים מאוד דומים, אך שניהם הושפעו משיר אינדיאני מסורתי.
קאריזי חויב לשלם את כל הוצאות המשפט.
הווידאו קליפ מציג את ג'קסון מבצע את השיר במסגרת סיבוב ההופעות של Dangerous בשילוב קטעים מתוך הסרט לשחרר את וילי.
הסינגל מכר 1,600,000 עותקים ברחבי העולם, מתוכם 500 אלף עותקים בארצות הברית.
השיר נכלל באלבום "פסקול הסרטים הטובים ביותר בכל הזמנים" אשר הופץ על ידי סוני ב-1999.
"Wild Honey Pie" הוא שיר קצר של להקת הרוק הבריטית הביטלס מאלבומם הכפול The Beatles (הידוע גם כ"האלבום הלבן") משנת 1968. השיר נכתב על ידי פול מקרטני והקרדיט ניתן ללנון-מקרטני.
אורכו פחות מדקה, השיר מורכב בעיקר מכך ששם השיר מוזמרת שוב ושוב ובוצעה על ידי מקרטני ללא השתתפותם של שאר חברי הביטלס.
השיר נתפס לעיתים קרובות כשיר מילוי ונחשב בדרך כלל כחסר חשיבות ובלתי נשכח בשל אופיו הניסיוני.
השיר נחשב לאחד השירים הקצרים ביותר של הלהקה יחד עם "Her Majesty" ו-"Dig It".
מקרטני ניגן על הגיטרה האקוסטית, התופים ושר שירה מובילה.
מקרטני הוא היחיד שמבצע בהקלטה.
באותה תקופה, ג'ון לנון ורינגו סטאר עבדו על שירים אחרים של האלבום הלבן, וג'ורג' האריסון היה בחופשה ביוון.
מקרטני אמר על השיר הזה: .
לדברי מקרטני, השיר כמעט ולא נכלל באלבום הלבן, אבל אשתו של ג'ורג' האריסון, פאטי בויד, "חיבבה אותו מאוד ולכן החלטנו להשאיר אותו באלבום".
נכון לאפריל 2020, מונה ההשמעות של הקליפ ברשת הזרמת המדיה ספוטיפיי עומד על כ-10 מיליון.
פול מקרטני - שירה וקולות רקע, גיטרה אקוסטית, תוף בס, כלי הקשה
Wikispaces היה שרת אחסון אתרי אינטרנט בסגנון ויקי, ששכן בסן פרנסיסקו קליפורניה.
השרת בבעלות חברת טונגיאנט, והחל לפעול במרץ 2005. נחשב לאחד מהגדולים בתחומו, ומתחרה בויקיה, PBworks , Google Sites, ו-Wetpaint.
ב-Wikispaces ויקים פרטיים בעלי תכונות מתקדמות, למטרות לימודים, עסקים, ולמלכ"רים, זמינים בתשלום שנתי.
במרס 2009 היו מעל 2.2 מיליון משתמשים רשומים, ומעל 900,000 ויקים, מתוכם היו כ-100,000 ויקים למי שהיו לכל היותר בעלי השכלה תיכונית.
בשנת 2012 החלה Wikispaces לשתף פעולה עם פלטפורמת הלימודים (וב 2.0) Glogster EDU אשר החלה להטמיע אלמנטים באתר Wikispaces.
Wild Belle, היא להקה אמריקאית, המורכבת מהאחים אליוט ונטלי ברגמן, שגדלו באזור שיקגו.
הם הופיעו בתוכנית הטלוויזיה Conan ב-26 בנובמבר,2012. אלבום הבכורה שלהם, Isles, שוחרר על ידי קולומביה רקורדס ב-12 במרץ 2013. שלושה שירים שוחררו מתוך האלבום: "Keep You" שוחרר בחודש פברואר, "Backslider", ו-"It's Too Late".
שירם "Shine" שימש בפסקול של הסרט The Way, Way Back מ-2013 ובסדרה האנטומיה של גריי בעונה 9, פרק 13. השיר "Keep You" מנוגן בסרט "Pitch Perfect".
ב-2015 Wild Belle עבדו עם דיפלו ו-DJEMBA על כתיבת "Be Together", הרצועה הראשונה באלבומו השלישי של Major Lazer שנקרא ""Peace Is The Mission.
השיר מדבר על מערכות יחסים אפשריות אך לא סבירות.
הווידאוקליפ של השיר "Be Together" מתאר אלמנה בלווית בן זוגה, עם פלשבקים לחייו עד יום מותו בתאונת אופנוע.
אליוט ונטלי ברגמן הם שניים מתוך ארבעה ילדים להורים מוזיקאים, אלו גידלו אותם בבית מלא במוזיקה.
אליוט, האח הגדול, הוא רב-נגן שלמד באוניברסיטת מישיגן שם הקים להקת קצב-אפריקני בשם Nomo.
אחותו הצעירה, נטלי, התחילה להופיע עם Nomo בגיל שש-עשרה, שם ניגנה בתוף מרים ושרה קולות רקע.
שיתוף הפעולה קרה כמעט במקרה.
אליוט ברגמן ולהקתו, Nomo, בילו את הקיץ בבניה והקלטה של קלימבות חשמליות בברוקלין, כאשר שון לי, חבר בחברת הקליטים, מפיק ורב-נגן, ביקש מאליוט לשלוח לו שיר מהאלבום החדש שלו המנוגן בקלימבה.
לי, שנמצא בלונדון, הוסיף קולות תופי פאנקי, בס ומעט תופי פלדה, ושלח אותו בחזרה ברגמן.
כאשר נטלי, אחותו של ברגמן, שמעה את הקטע האינסטרומנטלי המיועד לאלבומו של שון, היא החליטה שהיא חייבת להוסיף לו שירה.
היא נשארה ערה כל הלילה לכתוב את השיר, והקליטה את השירה בתוך ב-GarageBand.
התוצאה הייתה שיר שמח ומלא גרוב שנקרא "Upside Down", והפך לקטע השירה הראשון של להקת Nomo.
אליוט ונטלי החליטו לצאת לפרויקט משלהם ובחרו לו את השם, Wild Belle.
אלבום הבכורה שלהם, שנקרא Isles, שוחרר ב-12 במרץ 2013. שמו ניתן לו כיוון שכל שיר באלבום "מייצג אי בפני עצמו", הצבוע בהשפעות מסגנונות המוזיקה רגאיי, נשמה וג'אז.
ב-2 באוגוסט 2015 במהלך ריאיון עם תחנת הרדיו WXRT, הודיעו האחים כי אלבום האולפן השני שלהם יקרא Dreamland.
האלבום שוחרר ב-15 באפריל 2016.
הסינגל המוביל מן האלבום, "Giving Up on You" שוחרר ב-16 בספטמבר 2015.
Wikitribune היה אתר חדשות ללא מטרת רווח שנוסד על ידי מייסד ויקיפדיה ג'ימי ויילס, אך ללא קשר לוויקיפדיה או לקרן ויקימדיה.
מטרת האתר הייתה להוות כלי לבדיקת עובדות, ולהיות אמצעי נגד פייק ניוז.
במסגרת האתר עיתונאים מקצועיים חקרו ודיווחו על ידיעות חדשותיות בעוד שבמקביל קהילת המתנדבים של האתר סייעה כל העת לבצע לכל הידיעות החדשותיות תיקוני הגהה, בדיקת עובדות, הצעות לשינויים, והוסיפה מקורות מהימנים.
התוכן באתר התפרסם תחת רישיון Creative Commons מסוג CC-BY.
צוות היועצים של המיזם כלל את גיא קוואסקי אשר היה חבר מועצת קרן ויקימדיה עד דצמבר 2016, וכן את העיתונאי האמריקני ג'ף ג'רוויס והשחקנית הבריטית לילי קול.
באוקטובר 2018 פוטרו כל העיתונאים באתר, ובדצמבר באותה שנה אמר ג'ימי ויילס כי בכוונתו לגייס מחדש עיתונאים למיזם.
Wikitrubune היה אתר למטרת רווח, שמומן באמצעות תרומות; ככל שנתרם יותר, כך האתר יכול היה להעסיק יותר עיתונאים (אם כי כל העיתונאים פוטרו באוקטובר 2018).
התורמים התבקשו לתרום 10 ליש"ט או 15 דולר מדי חודש, למען המשך קיום האתר.
לאתר לא היו בעלי מניות, מפרסמים או מנויים אשר ייצרו לחצים מסחריים.
עם זאת, אלו שתרמו לאתר יכלו להשפיע על הנושאים בהם התמקד האתר.
העיתונאים באתר התחייבו לספק מקורות או תמלילים מלאים והקלטות של הראיונות שהם ערכו.
הציבור יכול היה לשנות או לעדכן מאמרים; עם זאת, עדכונים אלו היו טעונים אישור של הצוות או מתנדבים מהימנים.
"זו תהיה הפעם הראשונה בה עיתונאים מקצועיים ואזרחים יעבדו זה לצד זה כשווים לכתיבת סיפורים בזמן שהם קורים, יערכו אותם בזמן שהם מתפתחים ובכל עת יגובו על ידי קהילה שתבדוק ותבקש לבדוק מחדש את כל העובדות", אמר ויילס.